laion/Wikipedia-Exotic huggingface dataset:
סויוז T-5

סויוז T-5 (ברוסית: Союз Т-5) הייתה חללית מסדרת סויוז שהמריאה ב-13 במאי 1982 מקוסמודרום בייקונור שבקזחסטן במטרה להגיע לתחנת החלל סאליוט 7. זו הייתה העגינה הראשונה של חללית מאוישת בתחנת החלל החדשה. אנטולי ברזובוי - מפקד ולנטין לבדב - מהנדס טיסה לאוניד פופוב - מפקד אלכסנדר סרברוב - מהנדס טיסה סבטלנה סביצקאיה - קוסמונאוט חוקר ולדימיר טיטוב - מפקד גנאדי סטרקאלוב - מהנדס טיסה "סויוז T-5" שוגרה ב-23 במאי 1981 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 1 בעזרת משגר סויוז U. זו הייתה הטיסה המאוישת הראשונה לתחנת החלל החדשה "סאליוט 7". העגינה בוצעה ב-14 במאי, כ-25 שעות לאחר השיגור. צוות עבר לתחנת החלל והחלה פעילות סדירה של משלחת מס' 1. חללית "סויוז T-5" שימשה חללית חירום. ב-26 במאי 1981 התנתקה החללית מתחנת החלל וחזרה לכדור הארץ כאשר על סיפונה 3 קוסמונאוטים שהגיעו בחללית סויוז T-7. אנטולי ברזובוי וולנטין לבדב חזרו לכדור הארץ על סיפונה של חללית סויוז T-7 ב-10 בדצמבר 1982. מדיה וקבצים בנושא סויוז T-5 בוויקישיתוף נתונים מאנציקלופדיית החלל נתוני המשימה
לאורה פלדברה

לאורה פלדברה (באסטונית: Laura Põldvere; נולדה ב-30 באוגוסט 1988) היא זמרת אסטונית. פלדברה נולדה ב-30 באוגוסט 1988 בטרטו שבאסטוניה. היא למדה באקדמיה האסטונית למוזיקה ותיאטרון. בשנת 2005 ייצגה את אסטוניה באירוויזיון כחלק מלהקת "סאנטרייב", לאחר מכן היא ניסתה מספר פעמים נוספות לייצג את המדינה בתחרות. בשנים 2007 ו-2009 הכריזה על הניקוד האסטוני באירוויזיון. ב-2007 יצא אלבומה הראשון הנקרא "Muusa" ובאותה שנה החלה ללמוד במכללת ברקלי למוזיקה. ב-2009 יצא אלבומה השני "Ultra", ב-2011 הוציאה את האלבום "Sädemeid taevast" המכיל סינגלים שהוציאה בין השנים 2005 ל-2011. בשנת 2017 ייצגה שוב את אסטוניה באירוויזיון 2017 עם השיר Verona, אותו ביצעה עם קויט טומה. השיר לא העפיל לשלב הגמר. בשנת 2020 היא השתתפה בקדם האסטוני לאירוויזיון 2020. היא העפילה לגמר וזכתה ב-100% מהצבעות הציבור האסטוני. ב-29 בפברואר, פלדברה זכתה במקום ה-11, ולא נבחרה לייצג את ארצה באירוויזיון. ב-20 בפברואר 2021, לאורה זכתה במקום השביעי והאחרון בקדם הפיני לאירוויזיון 2021. לורה נישאה לפסנתרן ג'ואל רסמוס רמל בשנת 2013. הם התגרשו בשנת 2016. מדיה וקבצים בנושא לאורה פלדברה בוויקישיתוף אתר האינטרנט הרשמי של לאורה פלדברה לאורה פלדברה, ברשת החברתית פייסבוק לאורה פלדברה, ברשת החברתית אינסטגרם לאורה פלדברה, במסד הנתונים הקולנועיים IMDb (באנגלית) לאורה פלדברה, באתר אפל מיוזיק (באנגלית) לאורה פלדברה, באתר ספוטיפיי לאורה פלדברה, באתר Last.fm (באנגלית) לאורה פלדברה, באתר MusicBrainz (באנגלית) לאורה פלדברה, באתר דיזר לאורה פלדברה, באתר Discogs (באנגלית) לאורה פלדברה, באתר Songkick (באנגלית) לאורה פלדברה, באתר טיידל (באנגלית) Laura Põldvere, www.rigajazz.lv "Eurovision Laura Põldvere wins Estonian talent show - ESCToday.com". Eurovision News, Polls and Information by ESCToday (באנגלית אמריקאית). 2004-10-20. נבדק ב-2018-11-24. "Täna ilmub Laura esikalbum «Muusa»". Postimees (באסטונית). נבדק ב-2018-11-24. Koit Toome and Laura to bring 'Verona' to Kyiv - Eurovision Song Contest Tel Aviv 2019, www.eurovision.tv
ועדת החקירות של בלארוס

ועדת החקירות של רפובליקת בלארוס (בבלארוסית: Следчы камітэт Рэспублікі Беларусь) הוא שמו הרשמי של גוף החקירות העיקרי בממשלת בלארוס, שהוקם בעקבות מיזוג של מנגנון החקירות של משרד התובע הכללי עם מחלקות החקירה של משרד הפנים וגוף הבקרה הממשלתי. נוסד ב-12 בספטמבר 2011 בדמות ועדת החקירות הרוסית והחלה את פעילותה ב-1 בינואר 2012 כגוף ממשלתי לחקירת שחיתות ציבורית וניהול כל תיקי החקירה במדינה. מטרת הוועדה היא לחקור פשעים חמורים, הגשת המלצות לכתב אישום, בקרה על פעילויות מדעיות ומניעת הפרות חוק, השתתפות בכל סדרי החקירה המשטרתיים וחקירת בכירים ואישי ציבור החשודים בקבלת שוחד. ראש הוועדה ממונה ומפוטר על פי צו של נשיא בלארוס. ולרי ואקולצ'יק (1 בינואר 2012—16 בנובמבר 2012) ולנטין שאייב (16 בנובמבר 2012—4 בנובמבר 2015) איוואן נוסקביץ' (10 בנובמבר 2015—11 במרץ 2021) דמיטרי גורו (11 במרץ 2021— ואילך) לשכת החקירות הלאומית (אוקראינה) ועדת החקירות של רוסיה מדיה וקבצים בנושא ועדת החקירות של בלארוס בוויקישיתוף אתר האינטרנט הרשמי של ועדת החקירות של בלארוס (בבלארוסית) ועדת החקירות של בלארוס, ברשת החברתית אקס (טוויטר) חוק הרפובליקה של בלארוס מ-13 ביולי 2012 "אודות ועדת החקירות של בלארוס" (pdf) Указ Президента Республики Беларусь от 12 сентября 2011 года № 409 «Об образовании Следственного комитета Республики Беларусь» Иван Носкевич назначен Председателем Следственного комитета Иван Носкевич назначен председателем Следственного комитета Лукашенко отправил в отставку главу Следственного комитета ערך זה הוא קצרמר בנושא בלארוס ובנושא חוק ומשפט. אתם מוזמנים לתרום לוויקיפדיה ולהרחיב אותו.
יבגני חרונוב

יבגני ואסילייביץ' חרונוב (ברוסית: Евгений Васильевич Хрунов; 10 בספטמבר 1933 – 19 במאי 2000) הוא קוסמונאוט סובייטי שטס לחלל במסגרת תוכנית סויוז. יבגני חרונוב נולד בעיירה במחוז טולה למשפחת איכרים. כבר בילדות הוא חלם להיות טייס. סיים בית ספר טכני-מקצועי חקלאי, ולאחר מכן בית ספר צבאי-תעופתי. בשנת 1952 גויס חרונוב לצבא והחל ללמוד טייס. בשנת 1956 שובץ חרונוב ביחידת חיל האוויר הסובייטי שהייתה ממוקמת בשטח מולדובה הסובייטית. בשנת 1959 החל אימונים לקראת טיסה לחלל. בשנת 1960 הצטרף לקוסמונאוטים. בשנת 1968 סיים בהצטיינות אקדמיה צבאית להנדסת תעופה וקיבל תואר מהנדס. חרונוב היה אמור להשתתף בטיסת סויוז 2 לחלל, אך לאור הכישלון של חללית סויוז 1, השיגור בוטל. ב-15 בינואר 1969 הוא שוגר לחלל בחללית סויוז 5 לצד בוריס וולינוב ואלכסיי יליסייב. למחרת, לראשונה בתולדות חקר החלל בוצע חיבור בין שתי חלליות. לאחר ביצוע חיבור זה, חרונוב ואלכסיי יליסייב יצאו מחללית סויוז 5 ונכנסו לחללית סויוז 4, בה הם חזרו לכדור הארץ ב-17 בינואר. חרונוב המשיך להיות בצוות הקוסמונאוטים הסובייטי. הוא עבר הכנות לטיסה לכיוון הירח, אך תוכניות אלו בוטלו. בשנת 1971 הוא השלים את עבודת הדוקטורט בנושא עבודת האדם בחלל. הוא היה חבר בצוות גיבוי של מספר משימות חלל, אך לא השתתף באף משימה. בשנת 1980 חרובוב עזב את צוות הקוסמונאוטים הסובייטי. חרונוב עבד במכון למחקר של משרד ההגנה הסובייטי. הוא נפטר ב-19 במאי 2000 בעקבות אוטם שריר הלב. מדיה וקבצים בנושא יבגני חרונוב בוויקישיתוף יהושע א. גלבוע, "הישגים מסחררים לקוסמונאוטים - ופחד המשטר מפני החירות...", מעריב, 23 בינואר 1969. תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) יבגני חרונוב, באתר "Find a Grave" (באנגלית)
אפרו קנדי

ג'ודית צ'יצ'י אוקפרה מזאגו (באנגלית: Judith Chichi Okpara Mazagwu; נולדה ב-12 ביולי 1971), הידועה בשם הבמה אפרו קנדי (באנגלית: Afro Candy), היא שחקנית קולנוע, במאית קולנוע, מפיקת קולנוע, זמרת, כותבת שירים, דוגמנית ושחקנית פורנוגרפית ניגרית. היא המייסדת והמנכ"לית של חברת "Invisible Twins Productions LLC". אפרו קנדי נולדה ב-12 ביולי 1971 באימו שבניגריה. הוריה המנוחים הם האנזה אוגדימה אופארה ואגת'ה אופארה. כמתבגרת בתיכון, אפרו קנדי נמשכה למשחק אבל איבדה עניין אחרי הכניסה לקולג'. אפרו קנדי קיבלה תואר ראשון במדעי ניהול עסקים, בנוסף היא התאמנה כקצינת משמר ואבטחה. אפרו קנדי התגלתה על ידי סוכנות הדוגמנות "King George Models" (בתרגום חופשי לעברית: דגמי המלך), אשר עודדה אותה לפעול. היא החלה את הקריירה שלה בדוגמנות, והשתתפו בפרסומות עבור "קוקה-קולה", "Nixoderm" (בתרגום חופשי לעברית: ניקסודרם) ו-"Liberia GSM" (בתרגום חופשי לעברית: ליבריה GSM). היא השתתפה גם בתוכניות טלוויזיה בתפקידים קטנים. בשנת 2004, אפרו קנדי ביצעה את הופעת הבכורה הגדולה שלה בסרט "Dangerous Sisters" (בתרגום חופשי לעברית: האחיות המסוכנות) בתפקיד סוזן. בשנת 2005, אפרו קנדי הצטרפה לבעלה שהתגורר בארצות הברית, ואיתו יש לה שני ילדים. לאחר שנתיים שהם התגוררו ביחד, בני הזוג נפרדו. אפרו קנדי השתתפה בסרטים הבאים: "Destructive Instinct" (בתרגום חופשי לעברית: אינסטינקט הרסני), "How Did I Get Here" (בתרגום חופשי לעברית: איך הגעתי לכאן), "Ordeal in Paradise" (בתרגום חופשי לעברית: הייסורים בגן עדן), "The Goose That Lays The Golden Eggs" (בתרגום חופשי לעברית: אווז שמניח את ביצי הזהב) ומספר תפקידים קטנים בסרטים הוליוודים. כאמנית מוזיקלית, הסינגל הראשון שלה "Somebody Help Me" (בתרגום חופשי לעברית: משהו עוזר לי) שוחרר בשנת 2009, ואחריו אלבום הבכורה שלה, בו נמצא השיר הפופולרי "Ikebe Na Moni". בשנת 2011, היא שחררה את הסינגל "Voodoo-Juju Woman" (בתרגום חופשי לעברית: אשת וודו-ג'וג'ו). מלבד המשחק והשירה, אפרו קנדי עובדת בתור רופאה. Dwelling in Darkness and Sorrow Dangerous Sisters‏ (2004) The Real Player End Of The Game‏ (2004) Between Love Heaven Must Shake My Experience Ghetto Crime Beyond Green Pastures Destructive Instinct Queen of Zamunda מדיה וקבצים בנושא אפרו קנדי בוויקישיתוף אפרו קנדי, ברשת החברתית אקס (טוויטר) אפרו קנדי, במסד הנתונים הקולנועיים IMDb (באנגלית) Afrocandy turns hardcore porn star Afrocandy turns hardcore porn star,‏ Ayo Onikoyi, באתר "Vanguard News Nigeria"‏, 23 באפריל 2017 Maheeda VS Afrocandy: Who is Nigeria’s Queen of Porn?,‏ OUR REPORTER, באתר "The Sun"‏, 13 בספטמבר 2014 Every man wants to sleep with me- Afrocandy,‏ Juliet Ebirim and Iyabo Aina, באתר "Vanguard News Nigeria"‏, 26 ביולי 2014 Judith Opara Mazagwu Chichi, באתר "Digital Dream Studios" AFROCANDY, NIGERIA’S LADY GAGA, באתר "This Day"‏, 8 בדצמבר 2013 My problem with porn star, Afrocandy – Uche Ogbodo, באתר "The Punch"‏, 3 באוגוסט 2013 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפרו קנדי".
מפרץ סלמון (אנטארקטיקה)

מפרץ סלמון (באנגלית: Salmon Bay) הוא מפרץ שרוחבו 19 קילומטרים, בין כף קזני והאי לואיס בארץ וילקס באנטארקטיקה. המפרץ התגלה מהספינה אורורה במהלך משלחת אוסטרלאסיה לאנטארקטיקה (שנערכה בין השנים 1910-1914) בפיקודו של דאגלס מוסון. המפרץ נחשב כיום אתר היסטורי. מוסון קרא למפרץ בשם "מפרץ דייוויס" (Davis Bay) על שם ג'ון קינג דייוויס סגן מפקד משלחת המחקר. ביוני 2017, שונה שם המפרץ על ידי הוועד הגאוגרפי של ניו זילנד לשמו הנוכחי. • P. T. Maher, Footsteps on the Ice: Visitor Experiences in the Ross Sea Region, Antarctica, Lincoln University, 2010, P 21 "מפרץ דייוויס" (שמו הקודם של "מפרץ סלמון") באתר הסקר הגאולוגי של ארצות הברית מפרץ סלמון באתר הגאזט האנטארקטי SCAR של ממשלת אוסטרליה תצלום לוויין של אזור מפרץ סלמון מפה טופוגרפית של אזור מפרץ סלמון מידע גאוגרפי והיסטורי ראו "Footsteps on the Ice" ב"לקריאה נוספת" תשומת הלב - יש מפרץ סמוך - מפרץ אחר - בשם "מפרץ דייוויס" - Davies Bay ההודעה על ההחלטה על שינוי השם
מפרץ דייוויס

האם התכוונתם ל... מפרץ דייוויס (אנטארקטיקה) – מפרץ בארץ וילקס באנטארקטיקה מפרץ דייוויס - שמו הקודם של מפרץ סלמון - מפרץ בארץ אואטס באנטארקטיקה.
מפרץ סלמון

האם התכוונתם ל... מפרץ סלמון (אנטארקטיקה) – מפרץ בארץ וילקס באנטארקטיקה מפרץ סלמון (וושינגטון) – מפרץ במדינת וושינגטון שבארצות הברית
מצודת בלגרד

מצודת בלגרד (בסרבית קירילית: Београдска тврђава; בסרבית באותיות לטיניות: Beogradska tvrđava) היא מצודה השוכנת בתחום המוניציפלי של בלגרד בירת סרביה. המצודה הוקמה כקסטרום בראשית המאה ה-1 עת נשלט האזור על ידי הקיסרות הרומית והוקפה בחומת עץ. בהמשך, הורחבה המצודה ונבנתה מאבן, הוקפה חומה בת מספר שכבות ולאורכה הועמדו מגדלי שמירה. לאורך מאות שנים נשלטה המצודה על ידי ישויות שונות מהאימפריה הביזנטית, דרך ממלכת בולגריה הראשונה והשנייה, ממלכת סרביה של ימי הביניים, דספוטט סרביה תחת ממלכת הונגריה, האימפריה העות'מאנית וממלכת הבסבורג. במהלך המאה ה-1 הוקם במקום קסטרום אשר שימש את הלגיון השמיני אוגוסטה של הקיסרות הרומית. לאחר קריסת הקיסרות הרומית המערבית ננטש הקסטרום. בראשית המאה ה-6 הוקמה מצודה במקום על ידי יוסטיניאנוס הראשון, קיסר האימפריה הביזנטית והיא נכבשה וננטשה במהלך פשיטות האווארים והסלאבים. במחצית השנייה של המאה ה-9 נכבשה המצודה על ידי צבאו של בוריס הראשון, מלך בולגריה, בהמשך חזר המקום לידיים ביזנטיות ונכבש בשנית על ידי צבא ממלכת בולגריה השנייה. במהלך המאה ה-12 נשלטה המצודה על ידי ממלכת סרביה, ועם קריסתה לאחר קרב קוסובו הוחזקה המצודה על ידי דספוטט סרביה שהייתה ישות וסאלית של ממלכת הונגריה. צבא האימפריה העות'מאנית ניסה לכבוש את המצודה וצר עליה מספר פעמים. ב-1456 הטיל צבאו של מהמט השני מצור על בלגרד אך הובס בידי כוחות הונגריים בפיקודו של יאנוש הוניאדי. לבסוף, ב-1521 על בידי צבאותיו של סולימאן הראשון לכבוש את המצודה. לאחר קרב וינה השני החלה שקיעתה ההדרגתית של האימפריה העות'מאנית. ב-1688, במהלך מלחמת האימפריה העות'מאנית-הליגה הקדושה (1683–1699) נפלה המצודה לידי כוחות צבא ממלכת הבסבורג וכעבור שנתיים עלה בידי העות'מאנים לחזור ולשלוט בבלגרד. במהלך המלחמה ההבסבורגית-עות'מאנית (1716–1718) כבשו האוסטרים שוב את בלגרד. ב-1739, במהלך המלחמה העות'מאנית-רוסית (1735–1739) עלה בידי העות'מאנים להשתלט מחדש על המקום. בראשית המאה ה-19 פיקד מילוש אוברנוביץ' על המרד הסרבי השני נגד השלטון העות'מאני. כפועל יוצא מהמרד הוקמה נסיכות סרביה כיישות אוטונומית תחת האימפריה העות'מאנית. העות'מאנים החזיקו כוחות שיטור בבלגרד וכוחות צבא ובכלל זה יחידות ארטילריה ואנשי מנגנון ממשל צבאי בתוך מצודת בלגרד. ב-17 ביוני 1862 לאחר תקרית אש בבלגרד בין שוטרים סרביים לעות'מאניים המכונה תקרית מזרקת צ'וּקוּר (אנ'), הפגיזו העות'מאנים את בלגרד באמצעות תותחים שהוצבו במצודת בלגרד וגרמו לנזק רב ונפגעים בעיקר באזור שכונת דורצ'ול. תקרית זו הובילה ללחץ של המעצמות האירופיות על העות'מאנים לסיים את נוכחותם הפיזית בבלגרד. ב-1867 נסוגו הכוחות העות'מאניים מהמצודה ועזבו את שטחי נסיכות סרביה. עם עזיבת העות'מאנים פסק השימוש במצודה לצרכים צבאיים. בתוך המצודה הוקמו ברבות השנים מסגדים, כנסיות, מבני שלטון ושטחי מסחר ומגורים. שטחו הפך לאחד מרובעי העיר העתיקה של בלגרד. ב-1900 התגוררו בשטחי המצודה 2,777 תושבים. במהלך מלחמת העולם הראשונה ומלחמת העולם השנייה הופצצה המצודה ונגרמו בה נזקים כבדים. בהמשך הפך השטח לפארק ולצידו אתרי תיירות. במקום נבנה רכבל המקשר את העיר עם המצודה ואתריה, ונבנתה טיילת מרכזית. מגדל נבוישה מדיה וקבצים בנושא מצודת בלגרד בוויקישיתוף אתר האינטרנט הרשמי של מצודת בלגרד היסטוריה של מצודת בלגרד, באתר מוזיאון מצודת בלגרד (בסרבית). Od vrha Sahat kule do dna Rimskog bunara, באתר politika.rs (בסרבית).
הנמלט

האם התכוונתם ל... הנמלט (סרט, 1965) – סדרה של ABC הנמלט (סרט, 1993) הנמלט (סרט, 2005)
סטרז'ה צריי

סטרז'ה צריי או סטרז'ריה (ברומנית: Straja Țării או Străjeria) היה ארגון נוער בממלכת רומניה בין השנים 1935 ו-1940. משמעות השם הוא "משמר הארץ". קרול השני, מלך רומניה הקים ב-1935 את ארגון הנוער הזה על מנת לפגוע בהשפעה ההולכת וגדלה של התנועה הלגיונרית. חברי הארגון זכו לשם "străjeri" (שומרים) והמלך עצמו נחשב ל"שומר הראשי". הארגון נבנה לפי הדגם של הנוער ההיטלראי ובאלילה וארגונים פשיסטיים אחרים. בארגון השתמשו בברכה גזורה מההצדעה הרומית. את הארגון הנהיג למעשה תאופיל סידורוביץ', שנשא את התואר "ממלא מקום השומר הראשי". על פי הצו-חוק 3,445 מ-1937, כל הבנים בגלאי 7 עד 18 וכל הבנות בגילאי 7 עד 21 היו חייבים להצטרף לארגון. הבנים בגילאי 18 עד 21 היו צריכים להצטרף למסגרת קדם צבאית. המצטרפים היו חייבים ב"אני מאמין" בן חמישה סעיפים: אמונה ועבודה למען הארץ והמלך. אני מאמין באלוהים ובכנסיית אבותי. אני מאמין במלך הארץ, הגאי גורלות העם הרומני. אני מאמין בסטרז'ה צריי - הערבות לאיחוד העם, הגבולות והנשמה הרומנית. ב-3 בדצמבר 1938 סטרז'ה צריי אורגנה מחדש וכללה בתוכה את כל ארגוני הנוער והילדים ברומניה ובכך פורקו למעשה כל הארגונים המתחרים, כולל תנועות הנוער והספורט היהודיות. בקיץ 1940, כאשר רומניה אולצה לסגת מהחבלים בסרביה ובוקובינה, יחד עם הממשל הרומני עזבו גם פליטים רומנים רבים וסטרז'ה צריי גויס להושיט סיוע לפליטים. מאוחר יותר, כאשר יון אנטונסקו אילץ את קרול השני, מלך רומניה לפרוש והוקמה הממשלה הלגיונרית, פורקה סטרז'ה צריי ונכסיה הועברו לתנועה הלגיונרית. בעת פירוקה היו בסטרז'ה צריי ארבעה מיליוני חברים. מדיה וקבצים בנושא סטרז'ה צריי בוויקישיתוף
מריאם נדגירה

מריאם נדגירה (באנגלית: Mariam Ndagire; נולדה ב-16 במאי 1971) היא זמרת, שחקנית, מחזאית, במאית קולנוע, ומפיקת סרטים אוגנדית. נדגירה נולדה בקמפלה, אוגנדה לשרה נאבוטו ונסיך הבוגאנדה, קיזיטו סגאמוונגה. אחרי לימודי בית ספר בקמפלה, סיימה תואר ראשון בשיווק באוניברסיטת מקררי ותואר נוסף מאותה אוניברסיטה במוזיקה, דרמה ומחול. נדגירה התחיל בתור שחקנית תיאטרון בקמפלה כשהייתה בתיכון, בגיל 15, ובהמשך, בשנת 1987, הצטרפה ללהקת התיאטרון המפורסמת של אומוגאווה נדוגווה, פנינים שחורות, שם נשארה עד 1993. במסגרת זו היא כיכבה במספר מחזות. בתקופה זו, כתבה בשיתוף את המחזה הראשון שלה שכותרתו "Engabo Y'addako". מאוחר יותר נדגירה, יחד עם קייטו לובוואמה ואהראף סימווגררה הקימו קבוצת תיאטרון, אנסמבל היהלומים, וביחד הם כתבו מספר מחזות. מאוחר יותר, נדגירה יסדה את התוכנית האוגנדית The Next Ugandan Music, מופע בסגנון "אמריקן איידול". היא גם פתחה סדנת הכשרה עבור יוצרי סרטים במרכז שהקימה, מרכז מריאם נדגירה לקולנוע ואמנויות הבמה, אשר מאפשר מקום ליוצרי קולנוע לפתח את העבודות שלהם. במהלך הקריירה שלה, עברה נדגירה מתיאטרון גם לטלוויזיה ולקולנוע, ואף מופיעה ומקליטה כזמרת. Mulongo Wange ‏(1997) Bamugamba ‏(1998) Onkyaye ‏(2000) Nkusibiddawo ‏(2001) Kamuwaane ‏(2002) Abakazi Twalaba ‏(2003) Akulimbalimba ‏(2004) Ansisiitira ‏(2005) Maama ‏(2007) Majangwa ‏(2009) Oly'omu ‏(2012) Kibun'omu ‏(2016) מריאם נדגירה, במסד הנתונים הקולנועיים IMDb (באנגלית) The Observer - MOSES SERUGO: Mariam Ndagire has more where that came from Mariam Ndagire to release new movie - Entertainment - monitor.co.ug Uganda Online - Red Pepper Uganda News(הקישור אינו פעיל, June 2017) Ndagire nurtures new singing talent The Observer - Ndagire opens Tanuulu
אנג'ליקה אגורבש

אנג'ליקה אגורבש (ברוסית: Анжелика Агурбаш; נולדה ב-17 במאי 1970) היא זמרת, שחקנית ודוגמנית בלארוסית. אגורבש נולדה במינסק, ב-1988 הייתה הראשונה לזכות בתואר "מיס בלארוס", באותו זמן גם הייתה סטודנטית באקדמיה הבלארוסית לאומנויות. מ-1990 ועד 1995 הייתה חברה בהרכב המוזיקלי "erasy", ב-1991 קיבלה את התואר השני של "מיס פוטו ברית המועצות" עקב היותה הדוגמנית המצולמת ביותר בבלארוס, לאחר עזיבתה של ההרכב המוזיקלי בו הייתה חברה היא הוציאה מספר סינגלים וב-2002 הוציאה את האלבום "The Farewell Kiss of Lika Yalinskaya". היא זכתה בתחרות בגמר הלאומית של בלארוס עבור אירוויזיון 2005 עם השיר "Boys and Girls" בלדת רוק אודות משבר בני הערובה בבסלאן, לאחר שהשיר קיבל ביקורות ירודות ברחבי אירופה, רשות השידור הבלארוסית אישרה לה להופיע באירוויזיון עם שיר אחר, היא עמדה במקור לבצע במקום זאת את שירו של צביקה פיק "Show Me Your Love" אך לבסוף בחרה בשיר "Love Me Tonight", במהלך הופעתה באירוויזיון החליפה בגדים על הבמה בביצוע גרנדיוזי, לבסוף סיימה במקום ה-13 בחצי הגמר ולא עלתה לגמר האירוויזיון. ב-1987 בהיותה בת שבע עשרה נישאה לבעלה הראשון וב-1988 נולדה בתה, ב-2002 נישאה לאיש העסקים ניקולאי אגורבש ולהם שני בנים. מדיה וקבצים בנושא אנג'ליקה אגורבש בוויקישיתוף אנג'ליקה אגורבש, ברשת החברתית פייסבוק אנג'ליקה אגורבש, ברשת החברתית אקס (טוויטר) אנג'ליקה אגורבש, ברשת החברתית אינסטגרם אנג'ליקה אגורבש, ברשת החברתית VK אנג'ליקה אגורבש, סרטונים בערוץ היוטיוב אנג'ליקה אגורבש, במסד הנתונים הקולנועיים IMDb (באנגלית) אנג'ליקה אגורבש, באתר ספוטיפיי אנג'ליקה אגורבש, באתר סאונדקלאוד (באנגלית) אנג'ליקה אגורבש, באתר MusicBrainz (באנגלית) אנג'ליקה אגורבש, באתר Yandex.Music (ברוסית) אנג'ליקה אגורבש, באתר Discogs (באנגלית) [1] Будкін, Сяргей (2013-05-02). "25 жанчын, без якіх не было б беларускай музыкі (+ аўдыё)" (בבלארוסית). Будзьма беларусамі!. אורכב מ-המקור ב-2020-04-04. נבדק ב-2020-04-04.
ספצנאז (סדרת טלוויזיה)

ספצנאז (ברוסית: Спецна́з) היא מיני-סדרת טלוויזיה רוסית משנת 2002 המורכבת משתי עונות, כשהעונה הראשונה הורכבה משלושה פרקים: "חץ שבור", "מארב" ו"להב". ב-2003 שודרה גם העונה השנייה שכללה ארבעה פרקים. הסדרה מגוללת את קורותיה של יחידת ספצנאז של המודיעין הצבאי הרוסי בעת מבצעים חשאיים בצ'צ'ניה, דאגסטן, אפגניסטן וקוסובו בזמן חוסר היציבות הפוליטית באפגניסטן שלפני הפלישה האמריקאית, במלחמת צ'צ'ניה השנייה ובמלחמת קוסובו. אלכסנדר באלוייב - מייג'ור פלאטוב, בעל הכינוי "קלים", מפקד יחידת הספצנאז אלכסיי קראבצ'נקו - קפטן ולדימיר ויאזצמסקי, בעל הכינוי "דוק", סגן מפקד היחידה ולדיסלב גלקין - לויטננט בכיר יאקוב אורמאנוב, בעל הכינוי "יקוט", מומחה לחבלה וסילוק פצצות איגור ליפאנוב - פראפורצ'יק ויקטור חרוסטאליוב, בעל הכינוי "חרוסט" אלכסנדר נוסיק - פראפורצ'יק קוברין בעל הכינוי "נחש", צלף אנדריי זיברוב - פראפורצ'יק אלכסיי שחמאמטייב, בעל הכינוי "שח", צלף אנטולי פטרוב - מייג'ור לילין, קצין לסיכול ריגול בשירות הביטחון הפדרלי איליה שאקונוב - אלכסנדר אורלוב, קפטן בדימוס, בעל הכינוי "בקאס" "ספצנאז", במסד הנתונים הקולנועיים IMDb (באנגלית) "ספצנאז", במסד הנתונים הקולנועיים KinoPoisk (ברוסית) "ספצנאז" באתר חברת ההפקות Svarog Film פרק הבכורה בערוץ היוטיוב של ערוץ 1 הרוסי
Christmas Memories

Christmas Memories (בעברית: זכרונות חג המולד) הוא אלבום חג המולד השני של הזמרת-יוצרת האמריקאית ברברה סטרייסנד ואלבום האולפן ה-29 שלה. האלבום יצא לאור ב-30 באוקטובר 2001, על ידי חברת התקליטים קולומביה רקורדס. עם יציאתו נכנס האלבום אל המקום ה-15 במצעד הבילבורד 200, וה-1 במצעד אלבומי החגים. האלבום הופק על ידי ברברה סטרייסנד, ג'יי לנדרס, וויליאם רוס ודייוויד פוסטר. גרסתו הרגילה של האלבום מכילה בתוכה כ-12 רצועות, וגרסת הטארגט והאייטונס מכילה את השיר "God Bless America". איגוד תעשיית ההקלטות האמריקאי הכריז כי מכירותיו של האלבום בארצות הברית מסתכמות בכ-1,100,000 עותקים. מידע על האלבום Christmas Memories באתר MusicBrainz מידע על האלבום Christmas Memories באתר AllMusic האלבום Christmas Memories באתר Discogs האלבום Christmas Memories באתר ספוטיפיי האלבום Christmas Memories באתר דיזר האלבום Christmas Memories באתר אפל מיוזיק האלבום Christmas Memories באתר Last.fm אלבום חג המולד באתר דיסקוגס קולומביה רקורדס האלבום במצעד הבילבורד 200 האלבום במצעד אלבומי החגים Christmas Memories - Barbra Streisand | Songs, Reviews, Credits | AllMusic, AllMusic Ask Billboard | Billboard, ‏2014-09-13 "Gold & Platinum - RIAA". RIAA (באנגלית אמריקאית). נבדק ב-2018-11-24. Ask Billboard | Billboard, ‏2014-09-13
מפרץ דייוויס (אנטארקטיקה)

מפרץ דייוויס (באנגלית: Davies Bay) הוא מפרץ שרוחבו 19 קילומטרים, הממוקם בין ראש דרייק וכף קינזי בארץ אואטס באנטארקטיקה. המפרץ התגלה בפברואר 1911 מהטרה נובה במסגרת משלחת טרה נובה שחקרה את אנטארקטיקה בין השנים 1910–1913. המפרץ נקרא על שם פרנסיס אי. סי. דייוויס (Francis E.C. Davies), נגר אוניות על הספינה טרה נובה. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 162 • Roberto Cervellati, M. Chiara Ramorino, COMPOSITE GAZETTEER OF ANTARCTICA (CGA), PP 40, 48 • AUSTRALIANS MAKE DISCOVERIES IN OATES LAND, PP 395 - 396 מפרץ דייוויס באתר הסקר הגאולוגי של ארצות הברית מפרץ דייוויס באתר הגאזט האנטארקטי של ממשלת אוסטרליה מידע גאוגרפי והיסטורי
נג'יה בן מברוק

נג'יה בן מברוק (בצרפתית: Néjia Ben Mabrouk; נולדה ב-1 ביולי 1949) היא תסריטאית ובמאית קולנוע תוניסאית, הידועה בשל סרטה זוכה הפרסים "Sama" וסרטה התיעודי "The Gulf War... What Next?". בן מברוק נולדה באל עודיאן, תוניסיה, בשנת 1949, היא למדה בפנימייה ב ספקס. בגיל צעיר, היא למדה להכיר את הקולנוע האירופאי והצטרפה למועדון הקולנוע המקומי. בהתחלה, לדבריה, לא עלה בדעתה לייצר סרטים משלה: בן מברוק התחילה את לימודיה באוניברסיטת תוניס, שם למדה צרפתית בין 1969 ל-1971, אך נאלצה לעזוב לאחר מספר סמסטרים מסיבות כלכליות. היא פנתה במקום זאת ללמוד קולנוע ב-INSAS, מכון הקולנוע בבריסל, בשנת 1972. הכשרתה הקולנועית נשענה במידה רבה על תעודה ביקורתית. היא כתבה וביימה את הסרט Pour vous servir (לשירותך) כפרויקט גמר ב-1976, ולאחר מכן עבד בתור מתמחה ברשות השידור RTBF, ולאחר מכן כעוזרת במאי. ”באותו הזמן, לא רציתי לעשות סרטים משלי, אולי כי לא היו מודלים לחיקוי שהיו נשים יוצרות סטרים. כל הבמאים היו גברים; עבורי, כאישה צעירה, לפיכך, הבחירה הברורה יותר הייתה לספר סיפורים באמצעות כתיבה. חלמתי לכתוב רומנים.” ב-1979, בן מברוק התחילה לכתוב את התסריט הראשון שלה לסרט באורך מלא, Sama (עקבות). הסרט הושלם ב-1982, אך מחלוקת עם חברת ההפקה SATPEC עיכבה את צאת הסרט עד 1988. הסרט זכה בפרס קליגארי ב-1989 בברלין פסטיבל הסרטים הבינלאומי. Sama מכיל אלמנטים אוטוביוגרפיים מחייה של בן מברוק, ומספר את סיפורה של צעירה תוניסאית המבקשת לרכוש השכלה, אותה היא משיגה בסופו של דבר בגולה באירופה. היא כתב וביימה סרט קצר בשם Fil al bahti 'an Shaïma (החיפוש אחר שאימה) שנכלל כקטע בסרט תיעודי The Gulf War... What Next? (1991), החוקר את ההשפעה של המלחמה על נשים וילדים. לאחר מכן היא כתבה את התסריט השני שלה באורך מלא, שכותרתו Nuit à Tunis (לילה בתוניס). נג'יה בן מברוק, במסד הנתונים הקולנועיים IMDb (באנגלית) נג'יה בן מברוק, באתר AllMovie (באנגלית) נג'יה בן מברוק, במסד הנתונים הקולנועיים KinoPoisk (ברוסית) Hillauer, Rebecca (2005). "Ben Mabrouk, Néjia (1949–)". Encyclopedia of Arab Women Filmmakers. Cairo: American University in Cairo Press. pp. 379–384. ISBN 9789774249433. Leaman, Oliver, ed. (2001). "Ben Mabrouk, Neija (b. 1949, El-Oudiane, Tunisia)". Companion Encyclopedia of Middle Eastern and North African Film. London: Routledge. p. 505. ISBN 9780415187039. Shafik, Viola (2007). "Cultural Identity and Gender". Arab Cinema: History and Cultural Identity. Cairo, Egypt: The American University in Cairo Press. p. 204. ISBN 9789774160653. Sloan, Jane (2007). Reel Women: An International Directory of Contemporary Feature Films about Women. Lanham, MD: Scarecrow Press. ISBN 9780810857384.
כף קזני

כף קזני (באנגלית: Cape Cesney) הוא כף רחבה, מכוסה קרח, בקצהו המערבי של מפרץ דייוויס (כיום מפרץ סלמון) בארץ וילקס שבאנטארקטיקה. הכף התגלה באמצעות תצלומי אוויר שבוצעו על ידי צי ארצות הברית במהלך מבצע קפיצה לגובה (שנערך בין השנים 1946–1947). הכף מופה על ידי פיליפ לו (Phillip Law) בשנת 1956. שמו של הכף ניתן לו על ידי הוועדה המייעצת לשמות אנטארקטיים. הכף נקרא על שם איי. אם. קזני (A.M. Cesney) ספן באוניית צי ארצות הברית פליינג פיש (Flying Fish) שהביאה את משלחת המחקר של ארצות הברית לחקר אנטארקטיקה בין השנים 1838-1842 בפיקודו של צ'ארלס וילקס. כף קזני באתר הסקר הגאולוגי של ארצות הברית כף קזני באתר הגאזט האנטארקטי של ממשלת אוסטרליה תצלום לוויין של אזור כף קזני מידע גאוגרפי והיסטורי היסטוריה של הכף באתר ממשלת אוסטרליה